King Promise

**Грэгары Борці Проміс Ньюман** (; нар., горад Нунгуа, Вялікая Акра, Гана) — ганскі музыкант, спявак і аўтар песень, вядомы пад сцэнічным псеўданімам **King Promise**. Стварае песні ў стылях афрабітс (хіплайф), хайлайф, R&B і хіп-хоп. У 2025 годзе стаў уладальнікам прэстыжнага звання «Артыст года» ад ганскай музычнай прэміі «Telecel Ghana Music Awards» (TGMA), болей шырока вядомай як «The Ghana Music Awards».

## Паходжанне і сям’я 
Грэгары Борці Проміс Ньюман нарадзіўся 16 жніўня 1995 года ў горадзе Нунгуа (Nungua) — прыгарадзе Акры, сталіцы Ганы.

Бацька — Фрэнсіс Ньюман, бізнесмэн; маці — Анджэла Куайе, гандлярка.

У канцы 2020 года ў Інтэрнеце з'явілася відэа, на якім бачна, як Грэгары Ньюман звязвае сябе з дачкой. Падрабязнасці пра маці дзіцяці застаюцца невядомымі, паколькі спявак аддае перавагу хаваць сваё сямейнае жыццё ад грамадскасці.

Ходзяць чуткі пра яго адносіны з Серваа Аміхера (Serwaa Amihere), вядомай ганскай журналісткай. Абодва былі заўважаны разам, што прывяло да спекуляцый, але Грэгары Ньюман абверг гэтыя чуткі, падкрэсліўшы, што ён засяроджаны на музыцы, і заявіўшы, што Серваа Аміхера не яго дзяўчына.

## Адукацыя 
У Гане правёў сваё дзяцінства і юнацтва. Пачатковую адукацыю атрымаў у Акадэміі Дэ Кінгз (De Kings Academy) для дзяцей. Пазней паступіў у сярэднюю школу ў Нунгуа (Nungua Senior High School), размешчаную ў прыгарадзе Акры (Гана).

Пасля заканчэння сярэдняй школы зрабіў перапынак у фармальнай адукацыі, каб рабіць музычную кар'еру. Ужо вядомым музыкантам ён працягнуў сваю адукацыю ў ганскім прыватным Цэнтральным універсітэце (Central University, Ghana), дзе атрымаў ступень бакалаўра бізнес-адміністравання.

## Творчы шлях у музыцы 
З юных гадоў быў захоплены музыкай, хоць не планаваў займацца ёй прафесійна. Бацька Фрэнсіс Ньюман аказаў вялікі ўплыў на станаўленне свайго сына як музыканта і спевака, паколькі Грэгары Ньюман вырас, слухаючы, як бацька Фрэнсіс бацька выконвае эклектычны жанр класічнай музыкі. Бацька быў «памяшаны на музыцы» і, сам таго не жадаючы, дапамог сфармаваць жанравыя і культурныя густы свайго сына ў дзяцінстве: пазнаёміў яго з усім — ад рэгі да R&B, ад бойбэндаў да ганскага хайлайфа. Грэгары ў дзяцінстве нават не падазраваў, што гэты ранні запал да музыкі сфармуе яго будучыню як музыканта. Уплыў бацькі на музычны густ сына выліўся ў тое, што музыка сына стала характэрным спалучэннем электроннай музыкі і афрабітса.

У школьныя гады пасля імправізацыі падчас студыйнай музычнай сесіі ў свайго сябра, яго цікаўнасць і неўтаймаваны талент праявіліся прама ў студыі. Грэгары Ньюман пачаў ствараць уласныя песні і супрацоўнічаць з прадзюсарамі. У апошні год вучобы ў сярэдняй школе ў Нунгуа дырэктар нават аднойчы пачуў, як Грэгары Проміс спявае ў класе, і прымусіў яго далучыцца да школьнага хору на апошні семестр.

Грэгары Ньюман пачынаў сваю музычную кар’еру пад псеўданімам «Boy P», але пазней змяніў яго на «King Promise» пасля падпісання кантракту с лэйблам «Legacy Life Entertainment», якім кіруе Гервін Охене Аддо (Gervin Ohene Addo). Псеўданім «King Promise» змяшчае імя «Проміс», якое маецца ў поўным імі артыста «Грэгары Борці Проміс Ньюман».

Пра сваю музычную творчасць King Promise выказаўся так: «I’m here to supply the vibes, I’m the vibe supplier («Я тут для таго, каб ствараць атмасферу, я забеспячальнік вайба». Хоча, каб людзі вынялі з яго музыкі магутную сумесь шчасця, танцаў, смеху і адзінства. Стыль яго музыкі спалучае ў сабе традыцыйныя ганскія матывы ў стылі хайлайф з сучаснымі рытмамі афрапопа, R&B і хіп-хопа. King Promise карыстаецца неймаверна шырокім спектрам гукаў і атрымлівае асалоду ад іх, як у сваёй уласнай акустыцы, так і ў працэсе творчасці. Нягледзячы на тое, што з цягам часу гучанне яго песень змяняецца, ён атрымлівае творчы пад’ём з усяго, што яго акружае, і піша песні пра ўсё — ад кахання да мітусні, вечарынак і сям'і. Агульнае ўражанне ад яго музыкі — чыстая, інтуітыўная асалода.

Пачаў сваю музычную дзейнасць у 2016 годзе такімі песнямі як «So Special» і «No Problem». Папулярнасць імкліва пайшла ў гару, калі ў тым жа 2016 годзе артыст выпусціў свой першы сінгл «Thank God» з удзелам брытанска-ганскага спевака Fuse ODG, спрадзюсараваны спеваком Killbeatz. Гэты трэк стаў паваротным момантам у яго кар'еры — прынёс першую славу ў аматараў афрабітса за ўнікальнае гучанне музыкі і пранікнёны голас; а сцэнічны псеўданім «King Promise» стаў сінонімам імкнення да велічы ў музычнай індустрыі.

King Promise прыцягнуў значную ўвагу сваім хітом «Oh Yeah» у 2017 годзе. Затым ён выпусціў іншыя папулярныя трэкі, такія як «Selfish», «CCTV» з удзелам ганскіх спевакоў Sarkodie і Mugeez, і «Abena», якія ўзначалілі музычныя чарты і дапамаглі яму стварыць адданую фанацкую базу. Пасля афіцыйнага выпуску музыкі ў 2017 годзе, спачатку на музычным сэрвісе «Soundcloud», а затым, у канчатковым выніку, на ўсіх струменевых сэрвісах, колькасць прыхільнікаў музыканта пачала расці.

5 ліпеня 2019 года спявак выпусціў свой першы альбом пад назвай «as Promised». У запісе альбома прынялі ўдзел такія міжнародныя артысты як Wizkid і Simi.

У 2021 годзе King Promise выпусціў яшчэ адзін папулярны трэк, «Slow Down», які стаў адным з галоўных хітоў у музычных чартах. Ён таксама выпусціў сінглы «Ginger», «Ring My Line» з удзелам спевака Headie One і «Chop Life» з удзелам спевака Patoranking.

У цяперашні час King Promise супрацоўнічае з музычным лэйблам 5K Records, які базуецца ў Вялікабрытаніі, у партнёрстве з Sony Music UK. Супрацоўніцтва з лэйбламі 5K Records і Sony Music UK дапамагло яму пашырыць сваю аўдыторыю на міжнародным узроўні.

У 2022 годзе тур з аншлагамі прайшоў у 21 горадзе. У 2023 годзе сінгл «Terminator» стаў сінглам № 1 у чарце Afrobeats на працягу больш за 10 тыдняў. У 2023 годзе музыкант стаў па сутнасці міжнароднай музычнай суперзоркай, які працягвае пакідаць свой след у музычнай культуры такімі песнямі як «Oh Yeah», «Commando» і сусветным хітом 2023 года «Terminator».

У 2024 годзе спявак выпусціў альбом пад назвай «True to Self». У запісе альбома прынялі ўдзел такія спевакі як FAVE, Fridayy, Gabzy, LADIPOE, Lasmid, Olivetheboy, Sarkodie і Shallipopi.

З’яўляецца хэдлайнерам уласнага штогадовага канцэрта ў Гане пад назвай «PromiseLand», які збірае больш за 10 000 чалавек. Супрацоўнічае з сусветнымі зоркамі афрабітса — спевакамі Wizkid, Sarkodie, Davido, R2Bees, Mr. Eazi, GuiltyBeatz, Killbeatz, Juls і інш.

### Сінглы і альбомы 
#### Сінглы 
* 1. Thank God (feat. Fuse ODG)
* 2. Oh Yeah
* 3. Selfish
* 4. CCTV (feat. Sarkodie & Mugeez)
* 5. Abena
* 6. Sisa
* 7. Slow Down
* 8. Alright (feat. Shatta Wale)
* 9. Happiness
* 9. That Way (2026)

#### Альбомы 
«As Promised» EP Songs (2019):
* 1. Intro (Nungua Blues / Mama’s Prayer)
* 2. Bra (feat. Kojo Antwi)
* 3. Odo (feat. Raye)
* 4. Commando
* 5. My Lady
* 6. Selfish Part 2 (feat. Simi)
* 7. Letter
* 8. Hangover (feat. Omar Sterling)
* 9. Tokyo (feat. Wizkid)
* 10. Happiness

«5 Star» (2022):
* 1. Iniesta
* 2. How Dare You
* 3. 10 Toes (Ft. Omah Lay)
* 4. Ring My Line (Ft. Headie One)
* 5. Put You On
* 6. Yaa Asantewaa (Ft. Frenna)
* 7. Slow Down
* 8. Ginger
* 9. Do Not Disturb
* 10. Choplife (Ft. Patoranking)
* 11. Bad n Rude (Ft. WSTRN)
* 12. Overthink
* 13. Carry Me Go (Ft. Bisa Kdei)
* 14. Maria
* 15. Run To You (Ft. Chance The Rapper & Vic Mensa)

«True To Self» (2024):
* 1. Believe
* 2. Continental (Ft. Shallipopi)
* 3. Permission Granted (Ft. Fave)
* 4. Paris
* 5. Perfect Combi (Ft. Gabzy)
* 6. Paranoid (Ft. Fridayy)
* 7. Ringing In My Head
* 8. 9:45 (Ft. Lasmid & Ladipoe)
* 9. Mad Oh
* 10. Favourite Story (Ft. Sarkodie & OliveTheboy)
* 11. Own It
* 12. Terminator

### Узнагароды 
Атрымаў мноства музычных ўзнагарод ад музычных прэмій: Ghana Music Awards, 3 Music Awards, Vodafone Ghana Music Awards, 4SYTE TV Music Video Awards і іншых.

У 2023 годзе ад ганскай музычнай прэміі Vodafone Ghana Music Awards (VGMA) атрымаў узнагароды: «Альбом года» за свой альбом «5 Star» і «Песня года ў стылі афрабітс/афрапоп». У 2023 годзе ад музычнай прэміі Ghana Music Awards UK (GMA UK) атрымаў узнагароду «Артыст года ў стылі афрабітс», а ад музычнай прэміі AFRIMMA атрымаў узнагароду «Лепшы артыст Заходняй Афрыкі» (Best Male West Africa 2023).

King Promise у 2024 годзе стаў першым артыстам, які атрымаў «залаты» знак (бляшку) ад вядучай Афрыканскай платформы струменевай перадачы і запампоўкі музыкі «Boomplay» пасля ўступлення ў залаты клуб платформы. Аўтар хіта «Terminator» далучаецца да прэстыжнага клубу за дасягненне і пераадоленне мяжы ў 100 мільёнаў праглядаў і стаў трэцім ганскім артыстам, якія дасягнулі гэтага ў 2024 годзе.

10 мая 2025 годзе King Promise стаў лаўрэатам прэстыжнай ганскай прэміі «Артыст года» на 26-й цырымоніі ўручэння музычных прэмій Telecel Ghana Music Awards (TGMA). Цырымонія ўзнагароджання адбылася ў Акры ў Міжнародным канферэнц-цэнтры «Grand Arena» (the Grand Arena, Accra International Conference Center). Ён цалкам атрымаў чатыры ўзнагароды (прэміі): «Лепшая песня ў стылі афра-поп» (за песню «Paris»), «Лепшы артыст у стылі афра-поп/афрабітс», «Альбом / EP года» (за альбом «True To Self») і «Артыст года». King Promise атрымаў перамогу над моцнымі супернікамі — такімі ганскімі спевакамі як King Paluta, Stonebwoy, Black Sherif, Joe Mettle, Kweku Smoke і Team Eternity.

## Маёмасць 
Валодае ўражлівым домам, размешчаным у самым цэнтры Акры, сталіцы Ганы, што сведчыць аб яго фінансавым дабрабыце. Акрамя таго, ён вядомы сваёй любоўю да аўтамабіляў і дэманстраваў у сацыяльных сетках свае паездкі на аўтамабілях, уключаючы маркі Mercedes Benz, Range Rover і Audi R8.

Хоць дакладная інфармацыя аб прыбытках музыканта застаецца невядомай, шырока вядома, што ён з'яўляецца адным з найбуйнейшых мільянераў у музычнай індустрыі Ганы. Поспех спевака можна вымераць не толькі яго матэрыяльным станам, але і ўплывам, якое ён аказаў на музычную сцэну.

## Дабрачыннасць 
Надае прыярытэтную ўвагу дабрачыннасці і супрацоўнічае з банкам Ecobank, каб аплачваць медыцынскія выдаткі тых, хто мае патрэбу. Навучае пачаткоўцаў-артыстаў, а таксама ўдзельнічае ў запісе іх трэкаў, каб падтрымаць іх кар'еру.

## Медыя 
* https://www.iamkingpromise.com/ — афіцыйны сайт у Інтэрнэце
* King Promise // instagram.com
* King Promise // earth-agency.com

## Крыніцы 
* King Promise //earth-agency.com
* King Promise Receives Boomplay’s Golden Club Plaque – More HERE!
* King Promise Biography: Age, Wife, Children & Net Worth
* King Promise Biography
* King Promise Wins Artiste of the Year
* 2025 TGMA: King Promise wins Artiste of the Year

Катэгорыя:Музыканты паводле алфавіта
Катэгорыя:Музыканты Ганы
Катэгорыя:Спевакі і спявачкі Ганы